2022 12 30
LT
Europos Sąjungos oficialusis leidinys
C 498/25
7. pripažįsta, kad bendradarbiaudami su atitinkamais vietos ir regionų suinteresuotaisiais subjektais, įskaitant įmones, universitetus ir mokslinių tyrimų centrus, pilietinės visuomenės organizacijas ir piliečius, miestai ir regionai padeda didinti informuotumą ir visuomenės pritarimą klimato politikos veiksmams vietos, regioniniu, nacionaliniu ir pasauliniu lygmenimis ir sudaro sąlygas visiems gyventi gerą gyvenimą neviršijant planetos galimybių ribų bei skatina tokį gyvenimą; 8. primena, kad klimato darbotvarkė buvo viena iš pagrindinių temų, iškeltų piliečių forumuose ir Konferencijos dėl Europos ateities plenarinėje sesijoje, todėl buvo pateikti 49 pasiūlymai, papildyti išsamiomis priemonėmis.
ES piliečiai ragina sparčiau vykdyti žaliąją pertvarką, atkreipti dėmesį į švietimą, vykdyti geresnę komunikaciją ir spręsti socialinio teisingumo klausimus (1); 9. primena, kad klimato kaitos srityje ryškus lyčių aspektas, nes visame pasaulyje klimato kaitos padariniai labiau paveikia moteris; todėl moterų lyderių dalyvavimas derybose dėl klimato yra labai svarbus veiksnys siekiant, kad būtų vykdomi sėkmingi klimato srities veiksmai, o subnacionalinio lygmens diplomatija klimato srityje gali padėti užpildyti šią spragą, nes proporcingai daugiau moterų aktyviai dalyvauja vietos politikoje; 10. pabrėžia, kad miestuose gyvena daug jaunų žmonių, kurie yra kovos su klimato kaita priešakyje ir kuria naujus judėjimus ir iniciatyvas, pavyzdžiui, Jaunimo klimato streiką (angl. Youth Climate Strike), ir taip naujai daro spaudimą vietos, regionų ir pasaulio valdžios institucijoms.
Bendradarbiaudami su jaunimo organizacijomis miestai suteikia jaunimui tinkamas priemones, platformas ir prieglobstį reikšti savo nuomonę gatvės mitinguose ar dalyvaujant vietos tarybos posėdžiuose.
Galiausiai miestai ir regionai aktyviai formuoja ateities lyderius, pasirengusius spręsti vietos problemas ir atstovauti savo bendruomenei; 11. nurodo, kad vietos ir regionų valdžios institucijų įtraukimas ypač svarbus nustatant planuojamos klimato veiklos pasekmes skirtingų lyčių, amžiaus grupių, profesinių grupių asmenų ir verslo sričių pajamoms, užimtumui ir ekonominiam aktyvumui; 12. mano, kad miestai ir regionai, atsižvelgiant į jų artumą piliečiams, yra priemonė, padedanti siekti bendruomenės įgalėjimo, apsisprendimo ir gero valdymo: subnacionalinio lygmens diplomatija sukuria tiesioginį ryšį tarp piliečių ir pasaulinio masto reikalų, nes ją įgyvendinant įveikiami tradicinio daugiašalio politikos formavimo, kai piliečiai nedalyvauja priimant sprendimus, trūkumai demokratijos srityje; 13. mano, kad pasitelkiant subnacionalinio lygmens diplomatiją klimato srityje galima lengviau įveikti konkrečias problemas, su kuriomis susiduriama vykdant tarpvalstybinę diplomatiją, pavyzdžiui, dažnai pasitaikančias aklavietes ir skirtumus tarp Šiaurės ir Pietų šalių; 14. atkreipia dėmesį į tarptautinius regionų ir savivaldybių kovos su klimato kaita aljansus, pavyzdžiui, koaliciją „Under2“, kurie svariai prisideda įgyvendinant tarptautinę klimato politiką subnacionaliniu lygmeniu, todėl turėtų aktyviau dalyvauti JT derybose; prašo Komisijos įtraukti šiuos aljansus į savo klimato diplomatiją; 15. atkreipia dėmesį į keletą lygmenų, kuriais subnacionaliniai subjektai įgyvendina tarptautinę ir ES klimato darbotvarkę: a) jie vykdo pažangią klimato politiką savo jurisdikcijose, kartu įtraukdami vietos suinteresuotuosius subjektus ir įvairių grupių atstovus, kad būtų skatinamas įgyvendinimas; b) į horizontaliąją diplomatiją įtraukia kitus subnacionalinius subjektus, siekdami, kad jie įsipareigotų laikytis plataus užmojo klimato srities tikslų, taip sukurdami platesnes ir tvirtesnes teritorijų, kuriose įgyvendinami plataus užmojo klimato srities tikslai, bendruomenes; c) pasitelkdami vertikaliąją diplomatiją daro poveikį nacionalinei politikai aplinkos ir klimato srityse ir argumentuotai dalyvauja diskusijose klimato klausimais ir valstybių derybose; mažina galimą žalą nepalankios nacionalinės politikos atveju;
(1)
3 pasiūlymo 11 priemonėje raginama didinti ES lyderystę ir imtis tvirtesnio vaidmens bei atsakomybės skatinant plataus užmojo klimato srities veiksmus, vykdant teisingą pertvarką ir teikiant paramą sprendžiant nuostolių ir žalos atlyginimo klausimus tarptautiniu mastu.